बाइक-ट्रक की भिड़ंत में दो युवकों की मौत
अजमेर-कोटाराजमार्ग पर शुक्रवार देर शाम खारी नदी पुलिया पर ट्रक एवं बाइक की भिड़ंत में बाइक पर सवार दो जनों की मौके पर ही मौत हो गई। दुर्घटना के बाद ट्रक के बीच पुलिया पर फंसने से यातायात जाम हो गया।
पुलिस ने खारी नदी की पुरानी पुलिया से वैकल्पिक मार्ग से वाहनों को निकालकर यातायात को व्यवस्थित किया। उधर दुर्घटना की सूचना पर पुलिस ने शवों को ट्रक के नीचे से निकालकर एम्बुलेंस 108 की मदद से राजकीय शशि कुमारी अस्पताल की मोर्चरी में रखवाया। शवों का शनिवार सुबह पोस्टमार्टम करवाया जाएगा। शवों की शिनाख्त बोगला निवासी बलभद्र शर्मा (30) तथा प्रेमराज जाट पुत्र भोजराज जाट के रूप मंे हुई।
थाना प्रभारी रामेश्वर भाटी ने बताया कि केकड़ी की तरफ से दो युवक बाइक पर सावर की ओर रहे थे। इसी बीच अजमेर-कोटा राजमार्ग के खारी नदी पुलिया पर उनकी सामने से तेज गति में रहे एक ट्रक से भिड़ंत हो गई। हादसे में दोनों युवकों की मौके पर ही मौत हो गई। दुर्घटना के बाद उनकी बाइक ट्रक मे फंस गई। सूचना पर वे प्रशिक्षु थानेदार राधेश्याम जाट के साथ पुलिस दल मौके पर पहुंचे और ट्रक के नीचे दबे दोनों शवों को बाहर निकलवाया। इसके बाद उन्हें एम्बुलेंस 108 से अस्पताल पहुंचाया। उधर दुर्घटना के बाद मौके पर कुछ समय के लिए जाम लग गया। जिसे पुलिस ने व्यवस्थित करवाकर वाहनों को खारी नदी की पुरानी पुलिया की रपट से निकालकर आवागमन सुचारू करवाया। थाना प्रभारी भाटी ने बताया कि मृतक युवकों की शिनाख्त कर ली गई है। पुलिस मामले की जांच कर रही है।
सावर. मौकेपर दुर्घटनाग्रस्त बाइक।
bho_Deva hin_Deva hin_Deva hin_Deva kas_Deva